《为郎牧羊》
宋代·林希逸

卜式何为者，清班粉省郎。不骑沙苑马，只牧上林羊。

谩诧窠名锦，何如屩曳芒。含香休向阙，挟册且随臧。

列宿从嗤我，三星喜咏牂。尚怀肥报国，抗疏欲烹桑。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。